กระทรวงการคลัง เสนอคณะรัฐมนตรี พิจารณากฎหมายขอลดภาษีน้ำมันดีเซลไม่เกิน 3 บาทต่อลิตร แก้ปัญหาราคาน้ำมันแพง
การประชุมคณะรัฐมนตรีวันนี้ (15 ก.พ.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระที่น่าสนใจคือ กระทรวงการคลัง เสนอกฎหมายขอลดภาษีน้ำมันดีเซลไม่เกิน 3 บาทต่อลิตร แก้ปัญหาราคาน้ำมันแพง โดยจะออกเป็นร่างพระราชกฤษฎีกาออกตามความในประมวลรัษฎากร ว่าด้วยการลดอัตรารัษฎากรด้านกระทรวงพลังงาน เสนอมติคณะกรรมการนโยบายยานยนต์ไฟฟ้าแห่งชาติ ครั้งที่ 3/2564 และครั้งที่ 1/2565 ว่าด้วยเรื่อง มาตรการส่งเสริมการใช้รถยนต์ไฟฟ้า หรือ EV ในประเทศไทยการพิจารณาร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส. และ พรรคการเมือง 2 ฉบับกระทรวงเกษตรและสหกรณ์ เสนอร่างกฎกระทรวงระบบการป้องกันและควบคุมโรคระบาด ร่างกฎกระทรวงกำหนดค่าธรรมเนียมสำหรับการประกอบกิจการเกี่ยวกับสินค้าเกษตรกระทรวงยุติธรรม เสนอร่างกฎกระทรวงออกตามความในประมวลกฎหมายยาเสพติด และพระราชบัญญัติวิธีพิจารณาคดียาเสพติด (ฉบับที่ 2) พ.ศ. 2564 รวม 3 ฉบับกระทรวงมหาดไทย เสนอขอความเห็นชอบให้การประปาส่วนภูมิภาคปรับเพิ่มเงินค่าตอบแทนพิเศษรายเดือน ให้แก่พนักงานที่ปฏิบัติงานในพื้นที่เสี่ยงภัยจังหวัดชายแดนภาคใต้กระทรวงศึกษาธิการ เสนอการปรับเพิ่มอัตราเงินอุดหนุนรายบุคคลสำหรับนักเรียนพิการในโรงเรียนเอกชน ประเภทสามัญศึกษาและอาชีวศึกษา ระดับประกาศนียบัตรวิชาชีพ หรือ ปวช. ร่างแผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี พ.ศ. 2564-2580กระทรวงสาธารณสุข เสนอร่างแผนปฏิบัติการ ด้านการควบคุมยาสูบแห่งชาติ ฉบับที่สาม พ.ศ. 2565-2570กระทรวงทรัพยากรธรรมชาติและสิ่งแวดล้อม เสนอการขยายระยะเวลาของการใช้แผนแม่บทการบริหารจัดการแร่ พ.ศ. 2560-2564